TÖÖVÕTULEPING

*Lepingu sõlmimise kuupäev digitaalallkirjas.*

**Saue Vallavalitsus** (edaspidi nimetatud *ostja*), keda põhimääruse alusel esindab vallavanem XXX,

ja

**XXX** (edaspidi nimetatud *müüja*), keda XXX alusel esindab XXX ,

keda nimetatakse edaspidi pool või koos pooled, sõlmisid käesoleva müügilepingu (edaspidi *leping*) alljärgnevas:

1. **Üldsätted**
	1. Leping sõlmitakse alla lihthanke piirmäära jääva hanke „Ruila mõisa pargi hoolduskava koostamine“ hankemenetluse tulemusena.
	2. Lepingu lahutamatuteks osadeks on selle lisad, üleandmise- ja vastuvõtmise aktid, poolte vahelised kirjalikud teated ning kõik lepingu muudatused ja muud lisad.
	3. Lepingul on selle sõlmimisel:
	Lisa 1 – Väikehanke alusdokument
	Lisa 2 – Pakkumuse maksumuse tabel
	4. Leping on koostatud elektrooniliselt ja allkirjastatud digitaalselt. Lepingu mõlemale poolele jääb mõlema poole digitaalse allkirjaga lepingu fail.
2. **Lepingu objekt**
	1. Lepinguga Tellija tellib ja Pakkuja kohustub tegema hankedokumentides ja pakkuja esitatud pakkumuses nimetatud tööd lepinguga kokkulepitud tingimustel, viisil ja korras (edaspidi nimetatud ühiselt tööd).
	2. Pakkuja kohustub:
		1. tegema töö nõuetekohaselt ja tähtaegselt vastavuses hanke dokumentide, pakkumuse ja lepinguga;
		2. tellijale tasuta üle andma kõik võimalikud töö teostamise raames tekkivad intellektuaalse omandi õigused maksimaalses ulatuses, mis võimalik ning litsentsid ülejäänud õiguste osas;
		3. kinni pidama tellija instruktsioonidest;
		4. koheselt informeerima tellijat töö tegemise käigus tekkinud lepingu nõuetekohast täitmist takistada võivatest probleemidest ning nõutama tellija juhiseid ja informatsiooni;
		5. järgima Eesti Vabariigis ning Saue vallas kehtivaid õigusakte.
	3. Tellijal on õigus:
		1. kontrollida jooksvalt töö tegemise käiku ning teha täitmiseks kohustuslikke ettekirjutusi, kui ilmneb töövõtja poolne lepingu mittetäitmine või mittekohane täitmine.
3. **Tööp periood ja töö vastuvõtmine**
	1. Lepingu täitmise tähtaeg on 01.02.2021.a
	2. Tööde lõppedes koostatakse ja allkirjastatakse tööde üleandmise-vastuvõtmise. Tellija on kohustatud tööde üleandmise-vastuvõtmise akti allkirjastama 5 tööpäeva jooksul. Juhul, kui Tellijal on pretensioone tehtud tööde suhtes, määrab Tellija töövõtjale tähtaja puuduste likvideerimiseks uue aja.
	3. Tellijal on õigus tellida töö kehtivate tingimustega vastavusse viimine töövõtja kulul kolmandatelt isikutelt, kui töövõtja ei ole lepingu punktis 3.2 sätestatud tähtajaks tööd nõuetega vastavusse viinud.
	4. Pärast töö vastuvõtmist tellija poolt on töövõtjal õigus tasule.
4. **Lepingu hind ja maksetingimused**
	1. Tellija tasub töövõtjale töö eest tasu vastavalt pakkumuses esitatud pakkumuse maksumusele (eelnevalt ja edaspidi nimetatud tasu) summas \_\_\_\_\_\_XXX\_\_\_\_, millele lisandub käibemaks.
	2. Töövõtja esitab tasu osas arve pärast lepingu punktis 3.2 nimetatud akti esitamist ja kinnitamist.
	3. Arve esitatakse masinloetava e-arvena. Arve muus vormis kui e-arvena saatmisel ei loeta arve saaja poolt kätte saaduks kuni arve puuduste kõrvaldamiseni.
	4. Tellija kohustub tasuma arve sellel näidatud tähtaja jooksul, mis ei tohi olla lühem kui 21 kalendripäeva arve esitamisest.
	5. Tööde eest tasumine toimub ühes osas.
	6. Tellija töövõtjale ettemakseid ei tee.
5. **Poolte vastutus**
	1. Pooled vastutavad lepinguga võetud kohustuste täitmata jätmise või mittekohase täitmise eest Eesti Vabariigi õigusaktides ning lepingus ettenähtud korras. Pooled ei vastuta lepingu rikkumise eest, mis leidis aset vääramatu jõu tagajärjel.
	2. Töövõtja vastutab ja hüvitab tellijale või kolmandatele isikule töövõtjal lasuvate kohustuste täitmata jätmise või mittenõuetekohase täitmise tõttu tekkinud kahju täies ulatuses.
	3. Töö üleandmisega viivitamisel on töövõtja kohustatud tellija nõudmisel tasuma leppetrahvi kuni 0,05 % tasust iga üleandmisega viivitatud kalendripäeva eest. Töövõtja kohustub leppetrahvi nõude arve tasuma 14 (neljateist) tööpäeva jooksul arve väljastamise kuupäevast.
	4. Juhul, kui tellija lepingust taganeb, kuna töövõtja ei anna tööd üle kokkulepitud tähtajaks, on tellijal õigus nõuda töövõtjalt leppetrahvi tasumist summas kuni 1000 eurot lisaks kahju hüvitamise nõudele. Tellija peab esitama leppetrahvi nõude töövõtjale hiljemalt 3 kuu jooksul arvates päevast, mil tellijal tekkis leppetrahvi nõude esitamise õigus. Töövõtja kohustub leppetrahvi nõude arve tasuma 14 (neljateist) tööpäeva jooksul arve väljastamise kuupäevast.
	5. Kui pool ei ole esitanud leppetrahvi nõuet vahetult pärast sellekohase teabe saamist, ei tähenda see, et pool oleks nõudest loobunud. Teise poole kohustus leppetrahvi maksta kestab kuni lepingu kehtivuse lõpuni.
6. **Vääramatu jõud**
	1. Pooled ei vastuta oma lepingust tulenevate kohustuste rikkumise eest, mille põhjustas vääramatu jõud. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
	2. Lepingu mittetäitmine põhjusel, mida on tekitanud vääramatu jõud, loetakse vabandatavaks üksnes tingimusel, et pooled rakendavad jõupingutusi sellise olukorra vältimiseks ning tingimusel, et võetakse tarvidusele meetmed lepingu täitmiseks.
	3. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele poolele. Teates tuleb kirjeldada lepingu täitmise takistust, samuti esitada põhjendused ja tõendid, mis näitaks, et takistus on põhjustatud vääramatust jõust ja pool on rakendanud kõiki võimalikke meetmeid takistuse ületamiseks. Võimalusel tuleb teates esitada prognoos takistuse ajalise kestuse kohta.
	4. Vääramatu jõud muudab lepingus toodud tähtaegu perioodi võrra, mille jooksul vääramatu jõu tegurid takistavad lepingu täitmist. Pooled peavad oma lepinguliste kohustuste täitmist jätkama niipea, kui vääramatu jõu tegurid on kõrvaldatud.
	5. Kui vääramatu jõu asjaolud kestavad üle 30 kalendripäeva, otsustavad pooled läbirääkimiste käigus oma lepinguliste kohustuste täitmise võimalused.
	6. Kui vääramatu jõu asjaolud takistavad lepingu täitmist kestusega üle 60 kalendripäeva, siis on pooltel õigus leping erakorraliselt üles öelda või lepingust taganeda. Sellisel juhul ei ole pooltel õigus nõuda teiselt poolelt lepingu mittetäitmise või mittenõuetekohase täitmisega tekitatud kahju hüvitamist. Käesolev punkt ei välista ega piira poolte õigust kasutada muid seadusest tulenevaid lepingust taganemise aluseid.
7. **Lepingu jõustumine, muutmine ja lõppemine**
	1. Leping jõustub ja loetakse sõlmituks selle allkirjastamisel mõlema poole poolt (lepingu sõlmimise päev on viimase digitaalallkirja andmise päev) ja kehtib kuni lepingujärgsete kohustuste täitmiseni.
	2. Lepingut võib muuta poolte kirjalikul kokkuleppel ja kooskõlas riigihangete seadusega.
	3. Muudatused jõustuvad pärast nende allkirjastamist mõlema poole poolt või poolte poolt määratud tähtajal. Kirjaliku vormi mittejärgimisel on muudatused tühised.
	4. Lepingut muuta sooviv pool esitab muudatusettepanekud teisele poolele kirjalikult. Muudatusettepanek peab olema põhjendatud. Teine pool on kohustatud ettepaneku läbi vaatama ja ettepaneku esitanud poolele kirjalikult vastama hiljemalt 10 kalendripäeva jooksul arvates ettepaneku saamisest. Ettepaneku mitterahuldamise otsus peab olema põhjendatud.
	5. Pool võib lõpetada lepingu ühepoolselt ennetähtaegselt (taganemine) seaduses ja lepingus ettenähtud juhtudel.
8. **Teated**
	1. Lepinguga seotud teated peavad olema esitatud kirjalikus või sellega võrdsustatud elektroonilises vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
	2. Informatsioonilist teadet võib edastada vabas vormis telefoni või e-posti teel lepingus nimetatud kontaktisikule.
	3. Kirjalikud teated edastatakse teisele poolele tema lepingus märgitud ametlikule e-postiaadressile digitaalselt allkirjastatuna või posti teel tähitud kirjaga või antakse üle allkirja vastu. Ühe poole teade teisele poolele loetakse kättesaaduks, kui teade on saadetud lepingus näidatud ametlikule e-posti aadressile ning sellest on möödunud üks tööpäev või postiaadressile ning sellest on möödunud kolm tööpäeva, v.a juhul, kui teine pool on teate kättesaamist e-posti teel varasemalt kinnitanud või kättesaamist allkirjaga kinnitanud.
9. **Kontaktisikud**
	1. Tellija kontaktisik ja esindaja üleandmise-vastuvõtmise aktide, teadete jms lepinguga seonduvate dokumentide allkirjastamisel on avaliku ruumi spetsialist Miia kraun, tel +372 53099202, e-post miia.kraun@sauevald.ee.
	2. Töövõtja kontaktisik ja esindaja üleandmise-vastuvõtmise aktide, teadete jms lepinguga seonduvate dokumentide (v.a lepingu muutmine või lõpetamine) allkirjastamisel on X , tel +372 X , e-post X\_\_.
10. **Poolte andmed ja allkirjad**

|  |  |
| --- | --- |
| **Tellija:** | **Töövõtja:** |
| Saue Vallavalitsus  | - |
| 77000430 | - |
| Tule 7, Saue linn | - |
| Saue vald, Harju maakond 76505 | - |
| info@sauevald.ee  | - |
|  |  |
| (allkirjastatud digitaalselt) | (allkirjastatud digitaalselt)  |
| Andres Laisk | - |
| vallavanem | - |
|  |  |